--Bremañ, ma mestr, e vo ret deoch em wiskañ en stumm da ur briñsez ha mont evel-se betek ar roue Dalmar, ha lâret dezhañ penaos ez och ur vignonez d e verch, hoch eus anavezet anezhi er Spagn, hag ech och deut d he gwelet ha da dremen ganti ur pennad amzer.  Goulenn a refet ivez bezañ bepred gant ar briñsez, noz ha deiz, ha kousket zoken en he chambr. Ar roue na gavo netra da lâret war gement-se. Neuze, war-dro hanternoz, pa vo kousket holl dud ar palez, e skoulmfet liñselioù ho kweleoù an eil ouzh eben, hag e tiskennfet er porzh, gant ar briñsez. Me a em gavo eno, gant ma charroñs, plouz en-dro de rodoù, evit harzañ a ober trouz, hag ech efomp kuit dochtu.